  Удмуртиысь тӧролэн но кивалтэтлэн пресс-службазы Анжелика Тихонова корреспондент 24-тӥ тулыспалэ Сарапул ёросысь Сигаево черкогуртын Спортъя XXVIII элькун тол гурт шудонъёсты усьтӥзы. Туэ ӵошатсконъёс быдэс дуннелы тодмо куасэн бызьылӥсьлы Галина Кулаковалы 80 арес тырмонлы но солэн Удмуртия понна нырысетӥ олимпи зарни медаль утэмез дырысен 50 ар тырмонлы сӥзьыса ортчо. Со сярысь элькун тӧролэн но кивалтэтлэн пресс-службазы ивортӥз. Шудонъёсты сӥё-дано усьтон ужрадлэн дано куноосыз пӧлын кык пол Олимпи чемпионка, кык пол дуннелэн чемпионэз, СССР-лэн трос пол чемпионэз Тамара Тихонова вал.  Ӵошатсконъёсы люкаськемъёсты Удмуртилэн тӧроез Александр Бречалов ӟечкылаз. «30 ар талэсь азьло Удмуртиысь гурт ёросъёслэн спортъя бадӟым историзы ӵапак татын, Сигаевоын, гужем шудонъёс бордысен кутскиз. Тӥледын ӵош ӟеч кылъёсын тодэ ваеме потэ та сямез кылдытӥсез – Александр Александрович Волковез. Мон понна бадӟым дан со ужез азинтыны, умойгес карыны. Элькунын вань воштӥськонъёс тӥляд ужез гажамды но ужбергатӥсьёслэн юрттэмзылы луыса пӧрмо» Александр Бречалов, Удмуртилэн тӧроез Элькунлэн тӧроез пусйиз, гурт шудонъёслы Сарапул ёросын инфраструктураез выльдӥзы, питрано куасъёсын ворттылон трасса лэсьтӥзы, 15 иськемлэсь трос сюресъёсты тупатъязы, мерлыко ужъюртъёсын тупатъян ужъёс нуизы, куасэн бызьылон трассаез выльдӥзы, стартэ потон интые тыл кыскизы. Россиысь биатлонист, дуннелэн куинь пол чемпионэз, Олимпи шудонъёслэн призёрез, Удмуртиысь Кун Кенешысь ялан ужась ӧрилэн тӧроез Иван Черезов Гурт шудонъёсты усьтонъёсысь Олимпи шудонъёсты усьтонъёсысь кадь мылкыд басьтоно шуыса пусйиз.  « Озьы, «Огъя Россия» партилэн кичӧлтэмезъя матысь кык аръёсы элькунысь спорт инфраструктураез умоятыны 100 миллион манет котыр висъямын луоз. Со ӵектос пичи каръёс, черкогуртъёс но гуртъёс понна чакламын » Иван Черезов, Удмуртилэн Кун Кенешысьтыз физкультурая, спортъя но егитъёсын ужан политикая ялан ужась ӧрилэн кивалтӥсез Ӵошатсконъёсы Удмуртиысь 25 ёросъёсысь 900-лэсь трос спортсменъёс люкаськизы. Соос укмыс спорт амалъёсъя кужымзэс мерталозы, со пӧлын  куасэн бызьылон, полиатлон, хоккй, шахматэн шудон, баскетбол. Со сяна, туэ нырысьсэ программае дартсъя ӵошатсконъёсты пыртӥзы. Арлы быдэ ӵошастконъёсы спорт семьяос но пырисько. Туэ соос дартсын, куасэн бызьылонын быгатонлыкъёссэс возьматозы но ГТО куронъёсты сётозы. Шудонъёслэн нырысетӥ нуналаз полиатлонъя, хоккейя, дартсъя, баскетболъя, куасэн бызьылонъя, шахматъя, шашкия, ГТО куронъёсты сётонъя ӵошатсконъёс ортчизы ни. Командаен спринтын но семьяос пӧлын дартсын вормисьёсты но шараязы. Нылкышноос пӧлын командаен спринтын Кез ёросысь Виктория Главатских но Дарья Белослудцева вормизы. Воргоронъёс пӧлын зарни медальёс Алнаш ёросысь Анатолий Зайцев но Владимир Лекомцев басьтӥзы. Ныл пиналэн семьяос пӧлын дартсын Кизнер ёросысь Шубинъёс висъяськизы. Нош пиен семьяос пӧлын – Сарапул ёросысь Нургалиевъёс Вормисьёсты ёросысь «Спектр» лулчеберет центрын пусйизы. Со сяна, Шудонъёс улсын эшшо куать объектъёс уже кутӥсько: покчи классъёслы школа, политехникая колледж, «Факел» спорт огъет, Нылпиослэсь но быдэ вуымтэослэсь творческой быгатонлыкъёссэс азинтонъя «Потенциал» центр, липет улэ пыртэм каток но шор стадион. Ӵошатсконъёс санитарной куронъёсты быдэсъяса ортчо. Пусъём, Спортъя XXVIII элькун тол гурт шудонъёс Спортъя огъяросси тол гурт шудонъёсы быръёнъёс луозы. Тодэ вайытом, Удмуртиысь куасэн бызьылӥсь егитъёслэн дуннелэн чемпионатазы кык зарни утӥз ни.  Тегъёс: Сарапул Удмуртия гуртшудонъёс Спорт АлександрБречалов  